Publication: Magyar Közlöny
Issue: MK-2001-25 (Year: 2001, Number: 25)
Era: 1990-2004
Section: 47. számú melléklet a 15/2001. (III. 3.) FVM rendelethez
Paragraph Index: 2204

a) Mezőgazdaság körében — épületek, építmények (szarvasmarha*, juh, kecske, méh, házinyúl, sertés**, baromfi és lótartási építmények, létesítmények, ezek épületgépészeti, technológiai berendezéseivel együtt, továbbá a kiszolgáló szociális és infrastrukturális létesítmények, beleértve állattartó telepek esetében az elhullott állatok megsemmisítésére szolgáló, az állategészségügyi és környezetvédelmi előírásoknak megfelelő létesítményeket is); — magtárak, raktárak, szemes- és szálastakarmány tároló létesítmények, silók, takarmánykeverők, terményszárítók, gépészeti és beépített anyagmozgatás gépi berendezéseivel együtt; — a saját termelésű tehén-, juh-, kecsketej, valamint méz feldolgozására szolgáló építmények és ezek kiszolgáló létesítményei; — a saját termesztésű szőlő feldolgozására, erjesztésére, érlelésére, a bor palackozására-tárolására szolgáló építmények (beleértve a pincét és a tároló tartályt is), valamint ezek gépészeti, technológiai berendezései, kiszolgáló infrastrukturális létesítményei.

Source: https://magyarkozlony.hu/hivatalos-lapok/f12a15c26e7905a210c0a766fa1c1f80f5b1ca01/dokumentumok/5cbb7dc582d58c0475bfce93d65ab4143190577e/letoltes